IZRAKSTS

LĪGUMS Nr. 14-24/11

Aprīkojuma iegāde izglītības programmu realizācijas vajadzībām

ESF projekta "Personu ar invaliditāti vai garīga rakstura traucē­ju­miem integrācija nodarbinātībā un sa­bied­rī­bā" Nr.9.1.4.1/16/I/001 ietvaros

Jūrmala 2017.gada 6.oktobrī

**Sociālās integrācijas valsts aģentūra**, nodokļu maksātāja kods Nr.90001790030, juridiskā adrese: Dubultu prospekts 71, Jūrmala, LV-2015, (turpmāk – Pasūtītājs), kuru uz Labklājības ministrijas 2014.gada 28.maija rīkojuma Nr.23.1-1-01/330 un nolikuma pamata pārstāv direktore Ilona Jurševska, no vienas puses, un

**Sabiedrību ar ierobežotu atbildību "Laukums"**, reģistrācijas Nr. 49503000561, juridiskā adrese Cēsu nov., Cēsis, Lenču iela 5, LV-4101 (turpmāk – Piegādātājs), kuru pārstāv veikala-servisa “Mežs un dārzs” vadītājs Aivis Auziņš uz 2017.gada 3.janvāra izdotas pilnvaras Nr.006 pamata, no otras puses, abi kopā un katrs atsevišķi, turpmāk – Puse vai Puses, pamatojoties uz Sociālās in­tegrācijas valsts aģentūras rīkotā iepirkuma Nolikuma “Aprīkojuma iegāde izglītības programmu realizācijas vajadzībām” (iepirkuma komisijas Protokola Nr. 1 no 2017.gada 14.septembra) ar iepirkuma identifikācijas Nr. SIVA2017/24/ESF (turpmāk – Iepirkums) rezultātiem, pastāvot pilnīgai vienprātībai, bez maldiem, spai­diem un viltus, noslēdz šādu līgumu (turp­māk – Līgums):

1. **Līguma priekšmets**

Līguma priekšmets ir aprīkojuma iegāde izglītības programmu realizācijas vajadzībām (turpmāk – Prece) un Preces piegāde uz Līgumā noteikto Līguma izpildes vietu saskaņā ar Iepirkuma Teh­nis­ko specifikāciju un Piegādātāja iesniegto Tehnisko un finanšu piedāvājumu (1.pie­li­kums).

1. **Līguma spēkā stāšanās, tā izpildes termiņš un vieta**
   1. Līgums stājas spēkā ar tā parakstīšanas dienu, kad Pasūtītājs un Piegādātājs, labprātīgi vienojoties, abpusēji to ir parakstījuši un ir spēkā līdz 2017.gada 3.novembrim vai līdz pilnīgai Līguma saistību izpildei.
   2. Līguma izpildes vieta: Slokas iela 61, Jūrmala.
2. **Līguma summa un norēķinu kārtība**
   1. Līgumcena bez pievienotās vērtības nodokļa (turpmāk - PVN) ir EUR1520,00 (viens tūkstotis pieci simti divdesmit eiro un 00 centi).
   2. Pasūtītājs PVN par saņemto Preci Piegādātājam maksā papildus līgumcenai atbilstoši valstī ar normatīvajiem aktiem noteiktajai piemērojamajai PVN likmei.
   3. Līgumcenā ir iekļauti visi ar Līguma saistību izpildi saistītie izdevumi, tai skaitā Preces vērtība, piegāde uz Līguma izpildes vietu, bojājumu, trūkumu un darbības traucējumu novēršana garantijas periodā un citas ar Līguma savlaicīgu un kvalitatīvu izpildi saistītās izmaksas.
   4. Pasūtītājs samaksu par piegādāto Preci veic ne vēlāk kā 20 (divdesmit) darba dienu laikā pēc Preču pavadzīmes – rēķina saņemšanas un parakstīšanas dienas.
   5. Norēķini tiek veikti Eiropas Savienības vienotajā valūtā euro bezskaidras naudas pārskaitījuma veidā uz Piegādātāja kredītiestādes norēķinu kontu, kas norādīts Līgumā un Piegādātāja izsniegtajā Preču pavadzīmē – rēķinā.
   6. Pasūtītājs samaksu par saņemto Preci Piegādātājam veic no Eiropas Sociālā fonda projekta „Personu ar invaliditāti vai garīga rakstura traucējumiem integrācija nodarbinātībā un sabiedrībā” Nr.9.1.4.1/16/I/001finanšu līdzekļiem.

**4. Preces kvalitāte un garantija**

4.1. Piegādātājs nodrošina un garantē, ka Pasūtītājam piegādātā Prece ir kvalitatīva, atbilst Iepirkuma Tehniskās specifikācijas prasībām, Piegādātāja iesniegtajam tehniskajam piedāvājumam, Līguma nosacījumiem, Preces ražotāja sniegtajiem paziņojumiem – marķējumā ietvertajai informācijai par Līgumā norādīto Preci, vispārpieņemtiem starptautiskiem standartiem un Latvijas Republikas normatīvo aktu prasībām.

4.2. Preces iepakojumam ir jāatbilst vispārpieņemtiem starptautiskiem standartiem un Latvijas Republikas normatīvo aktu prasībām.

4.3. Piegādātājs atbilstoši Iepirkuma nolikuma Tehniskai specifikācijai nodrošina un garantē, ka Pasūtītājam piegādātās Preces aprīkojuma tehniskā datu dokumentācija ir latviešu vai angļu valodā, un Preču lietošanas instrukcija ir latviešu valodā. Preces garantijas laiks stājas spēkā ar Preču pavadzīmes – rēķina parakstīšanas dienu. Piegādātājs garantē, ka Preces garantijas termiņš – laika posms uz kuru attiecināma garantija ekspluatācijas brīdī nav mazāka par 24 (divdesmit četriem) mēnešiem no tās spēkā stāšanās dienas (ja ražotājs nav noteicis ilgāku garantijas termiņu). Preces garantija šī Līguma ietvaros nesedz Preces dabisko nolietošanos. Šajā līgumā paredzētie garantijas nosacījumi neattiecas un nesedz jebkuras citas ārējās iedarbības dēļ Precei radītos trūkumus un bojājumus.

4.4. Piegādātājs garantijas laikā šajā Līgumā noteiktajā kārtībā garantē atmaksāt Pasūtītājam par Preci samaksāto naudas summu vai apmainīt Preci pret atbilstošu Preci, bez atlīdzības novērst Preces neatbilstību vai veikt citas nepieciešamās darbības, ja Prece neatbilst garantijā, Preču ražotāju sniegtajā paziņojumā, Piegādātāja iesniegtajā tehniskajā piedāvājumā sniegtajam raksturojumam.

4.5. Preces defekta gadījumā, kurš konstatēts garantijas laikā un radies no Pasūtītāja neatkarīgu iemeslu dēļ un kura rezultātā Preci nav iespējams atjaunot vai veikt tās remontu turpmākai izmantošanai, izņemot ārējo apstākļu ietekmē radušos bojājumu, Piegādātājs nodrošina visas bojātās Preces pilnīgu nomaiņu pret jaunu, līdzvērtīgu Preci 20 (divdesmit) darba dienu laikā no defektācijas akta sastādīšanas dienas.

4.6. Piegādātājs 5 (piecu) darba dienu laikā no defektācijas akta sastādīšanas dienas uz sava rēķina novērš Preces bojājumus un citus trūkumus, kuri pie pareizas Preces ekspluatācijas tiek konstatēti garantijas laikā.

4.7. Par garantijas laikā konstatētajiem preces bojājumiem vai citiem trūkumiem Pasūtītājs rakstveidā paziņo Piegādātājam, pēc kā Piegādātājam Līguma 2.2.punktā norādītajā adresē, jāierodas sastādīt defektācijas aktu. Pasūtītāja noteiktais termiņš nedrīkst būt mazāks par 3 (trim) darba dienām, izņemot gadījumus, kas ir notikusi avārija vai cits ārkārtējs gadījums (šādā gadījumā Piegādātājam jāierodas nekavējoties). Puses, savstarpēji vienojoties, defektācijas akta sastādīšanai ir tiesīgas pieaicināt speciālistus. Izdevumus par speciālistu sniegtajiem pakalpojumiem apmaksā Puse, kura ir atbildīga par Precēm konstatētajiem bojājumiem vai citiem trūkumiem.

4.8. Ja Piegādātājs neuzsāk fiksēto bojājumu novēršanu 5 (piecu) darba dienu laikā pēc paziņošanas par konstatētajiem defektiem Piegādātājam un defektācijas akta sastādīšanas dienas, un nav informējis Pasūtītāju par objektīviem iemesliem, kuru dēļ defekti nevar tikt novērsti norādītajā termiņā, Pasūtītājam ir tiesības pašam novērst bojājumus un iesniegt Piegādātājam apmaksai attiecīgu rēķinu.

4.9. Ja objektīvu iemeslu dēļ Piegādātājs Līguma 4.8.punktā norādītajā termiņā nevar novērst attiecīgajā aktā konstatētos defektus, Piegādātājs iesniedz Pasūtītājam paziņojumu, kurā norādīts faktiskais un tiesiskais pamatojums Līguma neizpildīšanas iemesliem un izpildes termiņiem. Šajā gadījumā Puses savstarpēji vienojas par defektu novēršanas termiņiem.

1. **Preces nodošanas – pieņemšanas kārtība**
   1. Prece tiek piegādāta Pasūtītājam Līguma izpildes vietā ne vēlāk kā līdz 2017.gada 3. novembrim kopā ar Preču pavadzīmi – rēķinu.
   2. Prece tiek uzskatīta par nodotu Pasūtītājam brīdī, kad tā ir piegādāta uz Līgumā noteikto Līguma izpildes vietu, abu Pušu pilnvaroto personu klātbūtnē ir pārbaudīta piegādātās Preces kvalitāte un atbilstība Piegādātāja iesniegtās Tehniskās specifikācijas prasībām, Piegādātāja iesniegtajam Tehniskajam piedāvājumam, Pasūtītāja pilnvarotā persona ir parakstījusi Līguma izpildes – nodošanas pieņemšanas aktu (2.pielikums) un Preču pavadzīmi – rēķinu.
   3. Līgums tiek uzskatīts par izpildītu brīdī, kad Puses ir parakstījušas Līguma izpildes – nodošanas pieņemšanas aktu (2.pielikums).
   4. Piegādātājs ir atbildīgs par Preces pilnīgas vai daļējas bojāejas vai bojāšanās risku, tai skaitā par nejaušu gadījumu, piegādāšanas izdevumiem un risku, līdz brīdim, kad Prece tiek piegādāta uz Līgumā noteikto Līguma izpildes vietu, Pasūtītāja pilnvarotā persona to ir pieņēmusi, Pusēm par to parakstot Līguma izpildes nodošanas – pieņemšanas aktu (2.pielikums).
   5. Pasūtītāja pilnvarotajai personai ir tiesības nepieņemt Preci, ja tā konstatē, ka Prece ir nekvalitatīva, bojāta, neatbilst Piegādātāja iesniegtajam Tehniskajam un finanšu piedāvājumam, Latvijas Republikas normatīvo aktu prasībām vai citiem Līguma noteikumiem. Par nekvalitatīvas, Līguma noteikumiem neatbilstošas Preces piegādes faktu, kas atklājies Preces saņemšanas brīdī, tiek sastādīts akts par konstatētajām neatbilstībām. Minēto aktu ir pienākums parakstīt Piegādātāja un Pasūtītāja pilnvarotajām personām.
   6. Gadījumā, ja Piegādātājs atsakās piedalīties akta sastādīšanā un/vai atsakās no tā parakstīšanas, akts tiek sastādīts un parakstīts bez Piegādātāja klātbūtnes, par to veicot ierakstu aktā. Aktu sagatavo un paraksta Pasūtītāja izveidota komisija ne mazāk kā 3 (trīs) cilvēku sastāvā.
   7. Līguma 5.5.apakšpunktā minētais akts par Preces neatbilstību ir saistošs Piegādātājam no tā sastādīšanas dienas. Minētais akts Piegādātājam uzskatāms par paziņotu dienā, kad tas nosūtīts Piegādātājam uz Līgumā norādīto Piegādātāja e-pasta adresi.
   8. Piegādātājs novērš Līguma 5.5.apakšpunktā attiecīgajos aktos minētos trūkumus ne vēlāk kā 5 (piecu) darba dienu laikā no Līgumā minētā akta paziņošanas dienas.
   9. Ja objektīvu iemeslu dēļ Piegādātājs Līguma 5.8.punktā norādītajā termiņā nevar novērst attiecīgajā aktā konstatētos trūkumus, Piegādātājs iesniedz Pasūtītājam paziņojumu, kurā norādīts faktiskais un tiesiskais pamatojums Līguma neizpildīšanas iemesliem un izpildes termiņiem. Šajā gadījumā Puses papildus vienojas par Līguma izpildes termiņiem.
   10. Pēc paziņojuma saņemšanas no Piegādātāja par konstatēto trūkumu novēršanu, Pasūtītājs veic atkārtotu Preces pieņemšanu Līgumā noteiktajā kārtībā.
   11. Tiešie zaudējumi, kas radušies Piegādātājam sakarā ar nekvalitatīvas, Līguma noteikumiem neatbilstošas vai bojātas Preces piegādi Pasūtītājam un citām Piegādātāja darbībām, lai novērstu Preces neatbilstību Līguma noteikumiem, uzņemas un sedz Piegādātājs no saviem finanšu līdzekļiem.
   12. Līguma saistību izpildi apliecina abpusēji parakstīts Līguma izpildes pieņemšanas – nodošanas akts (2.pielikums).
2. **Pušu tiesības un pienākumi**
   1. Pasūtītāja pienākumi:
      1. pēc Piegādātāja pieprasījuma sniegt Piegādātājam informāciju, kas saistīta ar Līguma izpildi;
      2. pieņemt Piegādātāja piegādāto Preci saskaņā ar Līguma noteikumiem;
      3. samaksāt Piegādātājam par kvalitatīvu, Līguma noteikumiem atbilstošu, savlaicīgi piegādātu Preci Līgumā noteiktajā kārtībā, termiņā un apmērā;
   2. Pasūtītāja tiesības:
      1. veikt piegādātās Preces kvalitātes kontroli un nepieņemt Preci, ja tā ir nekvalitatīva, neatbilst Līguma noteikumiem vai ir bojāta;
      2. sastādīt Līguma 5.6.apakšpunktā minēto aktu bez Piegādātāja klātbūtnes Līgumā noteiktajā kārtībā;
      3. pieprasīt un saņemt no Piegādātāja ar Preci saistītus dokumentus, to kopijas, papildinformāciju, kas apliecina Preces izcelsmi un kvalitāti, tai skaitā lietošanas noteikumus;
      4. ja Preces nepareiza vai nekvalitatīva piegāde ir kļuvusi par iemeslu Preces neatbilstībai Līguma noteikumiem, bet Preci uzstādījis Pasūtītājs saskaņā ar nepareizu (neprecīzu) pamācības tulkojumu valsts valodā, ko iesniedzis Piegādātājs, Prece ir uzskatāma par neatbilstošu Līguma noteikumiem un Pasūtītājs ir tiesīgs pieprasīt no Piegādātāja šajā Līgumā paredzēto prasību izpildi.
   3. Piegādātāja pienākumi:
      1. piegādāt Pasūtītājam uz Līguma izpildes vietu Pasūtītāja pilnvarotās personas norādītajā vietā kvalitatīvu un Līguma noteikumiem atbilstošu Preci;
      2. nodrošināt iespēju Pasūtītājam iepazīties ar dokumentiem, kas apliecina Preces izcelsmi un kvalitāti;
      3. nekavējoties ziņot Pasūtītājam par apstākļiem, kas radušies un var kavēt Līguma saistību izpildi;
      4. kopā ar piegādāto Preci, kas atbilst Līguma prasībām, iesniegt Pasūtītājam Preču pavadzīmi – rēķinu;
      5. pēc Līgumā noteiktās Preces piegādes, sagatavot un iesniegt Pasūtītājam ar Piegādātāja parakstu apliecinātu Līguma izpildes nodošanas – pieņemšanas aktu;
      6. Līguma noteikumiem neatbilstošu un nekvalitatīvu Preci, Preces ekspertīzes veikšanai, trūkumu novēršanai, apmaiņai vai Līguma atcelšanai nogādā Piegādātājs uz sava rēķina. Ja Piegādātājs atsakās nogādāt Preci, Pasūtītājs ir tiesīgs nogādāt Preci pats vai ar trešās personas palīdzību, bet uz Piegādātāja rēķina.
   4. Piegādātāja tiesības:
      1. saņemt samaksu par kvalitatīvu, atbilstoši Līguma noteikumiem piegādātu Preci Līgumā noteiktajā kārtībā, termiņā un apmērā;
      2. saņemt no Pasūtītāja Preču piegādei nepieciešamo informāciju un dokumentāciju.
3. **Pušu atbildība**
   1. Puses ir atbildīgas par Līguma saistību izpildi atbilstoši Līguma noteikumiem un saskaņā ar Latvijas Republikas normatīvajiem aktiem.
   2. Piegādātājs ir atbildīgs par Preces piegādi Līgumā noteiktajā termiņā, kavējumu, Preces kvalitāti, to drošu lietošanu, tai skaitā par zaudējumiem, kas Pasūtītājam vai trešajām personām var tikt nodarīti Līguma neizpildes gadījumā.
   3. Pasūtītājs ir atbildīgs par norēķiniem ar Piegādātāju Līgumā noteiktajā termiņā un apmērā par kvalitatīvu un atbilstoši Līguma noteikumiem piegādātu Preci.
   4. Ja Piegādātājs nepiegādā Preci Līgumā noteiktajā termiņā un/vai apjomā, tad Pasūtītājam ir tiesības pieprasīt un Piegādātājam ir pienākums maksāt līgumsodu 0,1% (vienas desmitās daļas procenta) apmērā no pamatparāda vai galvenās saistības apmēra par katru nokavēto saistību dienu, bet ne vairāk kā 10% (desmit procenti) no Līguma kopējās summas. Līgumsoda samaksa neatbrīvo Piegādātāju no pārējo ar šo Līgumu uzņemto vai no tā izrietošo saistību izpildes un zaudējumu segšanas.
   5. Līguma 7.4.apakšpunktā noteiktais līgumsods bezstrīdus kārtībā tiek ieturēts no Piegādātājam izmaksājamās naudas summas par piegādāto Preci no Līguma kopējās summas, tādējādi samazinot Piegādātājam izmaksājamo Līguma kopējo summu Līguma 7.4.apakšpunktā noteiktā līgumsoda apmērā.
   6. Ja Pasūtītājs savas vainas dēļ neveic samaksu Piegādātājam par piegādātajām Precēm Līgumā noteiktajā termiņā, tad Piegādātājam ir tiesības pieprasīt un Pasūtītājam ir pienākums maksāt līgumsodu 0,1% (vienas desmitās daļas procenta) apmērā no pamatparāda vai galvenās saistības apmēra par katru nokavēto saistību dienu, bet ne vairāk kā 10% (desmit procenti) no Līguma kopējās summas. Līgumsoda samaksa neatbrīvo Pasūtītāju no pārējo ar šo Līgumu uzņemto vai no tā izrietošo saistību izpildes un zaudējumu segšanas.
   7. Gadījumā, ja viena Puse ir pildījusi Līguma nosacījumus, bet otra Puse atkāpjas no Līguma pēc savas iniciatīvas vai neizpilda Līgumu, tad Pusei, kura ir pildījusi Līguma noteikumus, ir tiesības pieprasīt, bet otrai Pusei ir pienākums maksāt vienreizēju līgumsodu 10% (desmit procenti) apmērā no Līguma kopējās summas, izņemot Līguma 8.4.,8.5.apakšpunktā minētajā gadījumā.
   8. Puses atbild sakarā ar šī Līguma neizpildi vai nepilnīgu izpildi otrai Pusei vai trešajām personām nodarītajiem zaudējumiem saskaņā ar šo Līgumu un Latvijas Republikas normatīvajiem aktiem.
   9. Puses garantē, ka Līgumu paraksta to likumiskie pārstāvji vai pilnvarotās personas. Pretējā gadījumā visu atbildību par Līguma saistību izpildi uzņemas attiecīgi Pasūtītājs un/vai Piegādātājs.
   10. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   11. Trešo personu, tai skaitā apakšuzņēmēju pieaicināšana Preces piegādei pēc Piegādātāja ini­ciatīvas neatbrīvo Piegādātāju no atbildības par Līguma saistību izpildi vai kādā no daļām, kā arī neuzliek Pasūtītājam papildus pienākumus un saistības.
4. **Līguma grozīšana, papildināšana un izbeigšana**
   1. Līgumu var grozīt, papildināt vai izbeigt, Pusēm savstarpēji vienojoties. Visi Līguma grozījumi, pielikumi un papildinājumi tiek noformēti rakstveidā un kļūst par Līguma neatņemamu sastāvdaļu. Līguma grozījumi stājas spēkā no dienas, kad Puses tos ir parakstījušas.
   2. Būtiski Līguma grozījumi ir veicami Publisko iepirkumu likuma 61. pantā noteiktajā kārtībā, ja no Pusēm neatkarīgu iemeslu dēļ Līgumu nav iespējams izpildīt Līgumā noteiktajā termiņā vai apjomā. Šajā gadījumā Puses pagarina Līguma izpildes termiņu, kādā pastāv šie apstākļi.

8.3. Pasūtītājs ir tiesīgs, 30 (trīsdesmit) dienas iepriekš nosūtot rakstveida paziņojumu, vienpusēji atkāpties no Līguma bez līgumsoda samaksas, neatlīdzinot Piegādātājam tā ieguldījumus, uzlabojumus un jebkādus zaudējumus, šādos gadījumos:

* + 1. Piegādātājs ir nokavējis Līgumā noteikto Preces piegādes termiņu un nokavējums ir sasniedzis vismaz 10 (desmit) darba dienas;
    2. Piegādātājs nepilda citas Līgumā noteiktās saistības un Piegādātājs minēto saistību neizpildi nav novērsis 10 (desmit) darba dienu laikā pēc rakstveida paziņojuma saņemšanas no Pasūtītāja par šādu saistību neizpildi;
    3. Pasūtītājs ir atkārtoti sastādījis aktu par Līguma saistību neizpildi vai Preces neatbilstību Līguma noteikumiem;
    4. Piegādātājs ir patvaļīgi pārtraucis Līguma izpildi;
    5. Piegādātājs darbojas pretrunā ar normatīvajiem aktiem;
    6. Tiesa pasludinājusi Piegādātāja maksātnespēju vai tiek pieņemts lēmums par Piegādātāja likvidāciju vai reorganizāciju, kas traucē Piegādātājam turpināt Līgumā noteikto saistību izpildi;
    7. bez Pasūtītāja piekrišanas ierosināts Piegādātāja tiesiskās aizsardzības process;
    8. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50% no Piegādātāja bilances aktīviem;
    9. valsts varas vai pārvaldes institūciju rīcība vai aizliegums, vai Saeimas, Ministru kabineta vai Labklājības ministrijas pieņemto normatīvo aktu, rīkojumu vai lēmumu dēļ Pasūtītājs vairs nevar pildīt ar Līgumu uzņemtās saistības;
    10. kad to konkrēti un tikai zināmos apstākļos atļauj normatīvie akti;
    11. iestājoties nepārvaramās varas vai ārkārtēja rakstura apstākļiem.
  1. Pasūtītājam ir tiesības vienpusēji izbeigt Līgumu bez jebkādu sankciju piemērošanas, ja Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkcijas vai uzdevumus, kuru nodrošināšanai noslēgts šis Līgums, vai arī veic šīs funkcijas vai uzdevumus samazinātā apjomā.
  2. Puses ir tiesīgas izbeigt Līgumu pirms tā izpildes termiņa, noslēdzot savstarpēju rakstisku vienošanos, vienlaikus vienojoties par savstarpējo norēķinu kārtību. Gadījumā, ja Puses izbeidz Līgumu pirms tā izpildes termiņa, tad Puses sastāda aktu, kurā tiek norādīts uz Līguma izbeigšanas dienu faktiski piegādātās Preces daudzums, līgumsods, likumiskie/ līgumiskie procenti un galīgā maksa par Pasūtītājam piegādātām Precēm.
  3. Līguma 8.3., 8.4.apakšpunktā noteiktajos gadījumos Pasūtītājs veic norēķinus ar Piegādātāju par faktiski piegādātām Precēm, atbilstoši Līgumā noteiktajam izcenojumam, Pusēm vienojoties par savstarpējo norēķinu kārtību un sastādot Līguma 8.5.apakšpunktā minēto aktu. Pasūtītājs ir tiesīgs no Piegādātājam izmaksājamās summas bezstrīdus kārtībā ieturēt aprēķināto līgumsodu un/vai zaudējumu atlīdzību, ja Līgums tiek izbeigts Piegādātāja vainas dēļ.

**12. Pušu rekvizīti un paraksti:**

Pasūtītājs: Piegādātājs:

Sociālās integrācijas valsts aģentūra SIA „Laukums”

Dubultu prospekts 71, Jūrmala, LV-2015 Adrese: Lenču iela 5, Cēsis, Cēsu novads

Nodokļu maksātāja kods: 90001790030 Reģistrācijas nr.: 49503000561

Bankas rekvizīti:\_\_\_\_\_\_\_\_ Bankas rekvizīti: \_\_\_\_\_\_\_

Bankas kods: \_\_\_\_\_ Bankas kods: \_\_\_\_\_\_\_\_

ESF projekta konts: Konts: \_\_\_\_\_\_\_\_\_

Tālrunis: Tālrunis: \_\_\_\_\_\_\_\_

Fakss: Fakss: \_\_\_\_\_\_\_\_

e-pasts: e-pasts:\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sociālās integrācijas valsts aģentūras SIA „Laukums” veikala “Mežs un dārzs”

direktore I.Jurševska vadītājs A. Auziņš

2017. gada 6.oktobrī Z.V. 2017. gada 6.oktobrī Z.V.

Līgumu sagatavoja:

K.Ohotska, 29459928

[kristine.ohotska@siva.gov.lv](mailto:kristine.ohotska@siva.gov.lv)